આજે દેશભરમાં દિવાળીનો તહેવાર ધૂમ ધામથી મનાવવામાં આવી રહ્યો છે. બોર્ડર પર દેશની રક્ષા કરી રહેલા સેનાના જવાનોએ પણ આજે દિવાળી મનાવી હતી. જ્યાં એક તરફ પાકિસ્તાન તરફથી સીઝફાયરનું ઉલ્લંધન કરવામાં આવી રહ્યું છે ત્યાં બીજી તરફ જવાનોએ આ તમામ વાતોની સાથે દિવાળીના ફટાકડા ફોડી અને મીઠાઇ બનાવી એક બીજાને અને દેશવાસીઓને દિવાળીની શુભેચ્છા પાઠવી હતી. ઉલ્લેખનીય છે કે દિવાળીમાં જ્યારે આપણે તમામ પરિવાર સાથે છીએ ત્યારે આપણે શાંતિથી આ ઉત્સવને પરિવાર સાથે હસી ખુશીથી મનાવી શકીએ તે માટે સેનાના જવાનો તેમના પરિવારથી દૂર રહી આટલી કપરી પરિસ્થિતિની વચ્ચે દેશની સેવા કરી રહ્યા છે.